**Tillykke med din hoveduddannelsesstilling!**

**Hvis du ikke har en ph.d. eller doktorgrad, så læs nedenunder om Forskningstræningskursus i pædiatri**

Vigtigt for dig

1. Du skal selv tilmelde dig til forskningstræning
2. Vær opmærksom på at forskningstræningen strækker sig over 1-2 år, og at det skal være afsluttet, før du kan blive speciallæge!

Mere om forskningstræning

* Speciallægeuddannelsen indeholder blandt andet et forskningstræningskursus. Under forskningstræningskurset skal du opnå en række kompetencer fra målbeskrivelsen vedrørende lægerollen akademiker:
* Kunne kritisk vurdere og formidle videnskabelig litteratur
* Kunne foreslå evidensbaseret løsning af kliniske problemstillinger
* Formulere en videnskabelig problemstilling, udarbejde en projektbeskrivelse, gennemføre projektet og sammenfatte resultaterne, og formidle og perspektivere resultatet over for kolleger
* Forskningstræning er obligatorisk, og kurset skal være godkendt 6 måneder før afslutning af hoveduddannelsen.
* Sundhedsstyrelsen har fastlagt den overordnede ramme for indholdet i forskningstræningskurset. Der er som udgangspunkt afsat 20 normale arbejdsdage, der er fordelt på kursusdage, selvstændigt arbejde med et mindre projekt samt vejledning og vurdering. Der er afsat 10 dage til teoretisk kursus, seminardage og fremlæggelse og 10 dage til selvstændigt arbejde.
* **Modul 1:** introduktionskursus (grundmodul/grundkursus) på 3 dage. Omhandler basal forskningsmetodologi, kritisk litteraturlæsning samt litteratursøgning. Kurset er fælles for alle specialer (undtagen almen medicin). Kurset afholdes i Region Nord af Århus Universitet, i Region Øst af Københavns Universitet og i Region Syd af Syddansk Universitet. Tilmelding til grundmodulet foregår separat (se link nederst på siden).
* **Modul 2**: Det specialespecifikke modul. Der er afsat i alt 17 dage til det specialespecifikke forskningstræningskursus: Der er planlagt internat (2+2 dage, oftest i november og marts), forberedelse til internat (2 dage), selvstændigt arbejde (10 dage) samt evalueringsdagen ved DPS Børnedage (1 dag). Modulet er planlagt sådan, at der helst ikke skal være andre U-kurser i samme periode.
* Mens du er på forskningstræningsmodul laver du et mindre selvstændigt forskningsprojekt. Du formidler dit projekt til dine kolleger både på modulet men også i din afdeling. Dit projekt munder ud i en skriftlig rapport samt en mundtlig posterpræsentation ved DPS Børnedage.

Råd til dig, der skal starte forskningstræningskursus

* **Kom i gang**. Tilmeld dig grundmodul i din videreuddannelsesregion (se link nederst på siden) og det specialespecifikke modul.
* **Planlæg i tide:** Når du ved, hvornår du skal starte forskningstræningskursus, skal du meddele arbejdspladsen din deltagelse og aftale tidspunkter for afvikling. Dette er særlig vigtigt, hvis du skifter ansættelsessted, mens du er i gang med forskningstræningsmodulet.
* **Find en vejleder**: Find en vejleder med forskningserfaring på ph.d.-niveau, og find et spændende projekt.
* **Projekter, der kræver længere tid:** Til dig, som vil arbejde med data fra patientjournaler: Videregivelse af oplysninger er underlagt lovgivning hvis fortolkning og administration jævnligt ændres, hold dig opdateret på Styrelsen for Patientsikkerheds hjemmeside. Den gennemsnitlige behandlingstid er meget varierende til tider 30 uger. Hvis du ønsker at få videregivet journaloplysninger til dit projekt, skal du derfor være ude i god tid.
* **Tilmelding til det specialespecifikke modul**:

Overlæge Peter Toftedal, H.C. Andersens Børnehospital [peter.toftedal@rsyd.dk](mailto:peter.toftedal@rsyd.dk)

* **Spørgsmål om forskningstræningskursus:**

Rettes til Peter Toftedal [peter.toftedal@rsyd.dk](mailto:peter.toftedal@rsyd.dk)

Grete Teilmann [grete.katrine.teilmann@regionh.dk](mailto:grete.katrine.teilmann@regionh.dk)

Birgitte Mahler [birmah@rm.dk](mailto:birmah@rm.dk)

* **Dispensation**: Læger som har gennemført et forskningsår kan søge dispensation for grundmodul/grundkursus. Læger med ph.d. eller dr. med. grad kan søge dispensation for deltagelse i forskningskurset. Dispensation søges i de regionale videreuddannelsesråd.
* **Nyttige links**

**Videreuddannelsessekretariatet for læger i Videreuddannelsesregion Nord** [http://www.videreuddannelsen-nord.dk](http://www.videreuddannelsen-nord.dk/)

**Sekretariatet for lægelig videreuddannelse Øst**

<http://www.laegeuddannelsen.dk/forside/kursus-og-forskningstraening/forskningstraening.html>

**Den Lægelige Videreuddannelse - Region Syddanmark**

<http://www.videreuddannelsen-syd.dk/wm120009>

**Om grundmodulet på Københavns Universitet**

<http://www.modul1.dk/index.php>

**Om grundmodulet på Aarhus Universitet**

<http://phd.health.au.dk/researchtraining/>

**Om grundmodulet på Syddansk Universitet** <http://www.sdu.dk/da/forskning/phd/phd_skoler/phdskolensundhedsvidenskab/forskningstraeningsundhedsvidenskab>

**Styrelsen for patientsikkerhed**

https://stps.dk/da/sundhedsprofessionelle-og-myndigheder/patientjournaloplysninger/